1. pielikums

Daugavpils valstspilsētas pašvaldības domes

2024. gada \_\_\_.\_\_\_\_\_\_\_\_\_\_

lēmumam Nr. \_\_\_\_\_\_\_

Līguma reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_

**SADARBĪBAS LĪGUMS Nr.\_\_**

Rīgā, Datums skatāms laika zīmogā

Biedrība ***“Latvijas Piļu un muižu asociācija”***, reģ. 40008053237, turpmāk saukta “**LPMA”**, valdes priekšsēdētāja Roberta Grinberga personā, kurš darbojas uz Statūtu pamata, no vienas puses, un

***Daugavpils valstspilsētas pašvaldība***, reģ. Nr. 90000077325, turpmāk saukta “**PAŠVALDĪBA**”, tās domes priekšsēdētāja Andreja Elksniņa personā,kurš darbojas saskaņā ar Daugavpils pilsētas domes 2023. gada 27. jūlija saistošajiem noteikumiem Nr. 8 “Daugavpils valstspilsētas pašvaldības nolikums”, no otras puses,

noslēdz sadarbības līgumu, turpmāk – Līgums, par sekojošo:

**1. Līguma priekšmets**

1.1. LPMA un PAŠVALDĪBA **no 2024. gada 1. jūlija** veic kopīgu sadarbību ar Daugavpils cietoksni, tā kultūrvēsturiskā mantojuma attīstības veicināšanā **laika posmā līdz 2029. gada 1. jūlijam.**

**2. pienākumi un tiesības**

* 1. LPMA veic kultūrvēsturisko nocietinājumu un muižu mantojuma attīstīšanas un mārketinga darbus, kas minēti 1. pielikumā.
	2. Visus iepriekš minētos darbus LPMA veic kalendārā gada ietvaros.
	3. Pēc PAŠVALDĪBAS pieprasījuma LPMA sniedz PAŠVALDĪBAI informāciju par 1. pielikumā minēto darbu izpildes gaitu.
	4. LPMA neuzņemas atbildību par PAŠVALDĪBAS nepatiesi vai neprecīzi iesniegtu informāciju, kas nepieciešama 1. pielikumā minēto darbu veikšanai.
	5. Par sadarbību LPMA ik gadu līdz 1. jūnijam iesniedz PAŠVALDĪBAI rēķinu, nosakot gada maksu 150,00 EUR (viens simts piecdesmit *euro*, 00 centi) par kultūrvēsturisko objektu, kas atrunāts šī līguma 1.1. punktā.
	6. Rēķinu neapmaksāšanas gadījumā LPMA ir tiesības nenodrošināt PAŠVALDĪBU ar 1. pielikumā minēto darbu izpildi.
	7. LPMA kontaktpersonas vārds, uzvārds, ieņemamais amats un kontakttālrunis ir: Roberts Grinbergs, LPMA valdes priekšsēdētājs, tālr.: 26562114, e-pasts: pasts@pilis.lv.

**3. Pašvaldības pienākumi un tiesības**

3.1. PAŠVALDĪBA apņemas veikt samaksu 150,00 EUR (viens simts piecdesmit *euro*, 00 centi) LPMA par šī Līguma 1.1. punktā atrunāto kultūrvēsturisko objektu.

3.2. PAŠVALDĪBA apņemas apmaksāt 1. pielikumā minēto darbu veikšanu saskaņā ar LPMA izsniegto rēķinu.

3.3. PAŠVALDĪBA kultūrvēsturisko nocietinājumu un muižu mantojuma saglabāšanas veicināšanas un mārketinga pasākumu realizācijas vajadzībām sniedz informāciju par Līguma 1.1. iekļautajiem objektiem.

3.4. Ja šis Līgums tiek lauzts no PAŠVALDĪBAS puses, tad PAŠVALDĪBAI jāveic Līgumā paredzētās summas pilna apmēra apmaksa par kalendāro gadu.

3.5. PAŠVALDĪBAS kontaktpersonas vārds, uzvārds, ieņemamais amats un kontakttālrunis ir: Daugavpils valstspilsētas pašvaldības iestādes “Daugavpils cietokšņa un muzeju pārvalde” Apmeklētāju centra vadītājs Vitālijs Petkuns, tālr. 26159644, 65424043, e-pasts: vitalijs.petkuns@daugavpils.lv.

**4. STRĪDU ATRISINĀŠANA UN PUŠU ATBILDĪBA**

4.1. Visus strīdus un nesaskaņas, kas rodas pusēm no šā Līguma vai tā sakarā, puses risina pārrunu ceļā. Ja puses nespēj vienoties strīdīgajos jautājumos pārrunu ceļā, tad strīds ir jānodod izskatīšanai Latvijas Republikas tiesu iestādēs.

4.2. Puses par šo Līgumu ir atbildīgas Latvijas Republikas likumdošanas aktos paredzētajā kārtībā.

4.3. Puses ir viena otrai atbildīgas par Līgumā paredzēto saistību neizpildi vai nepienācīgu izpildi, un tās apņemas atlīdzināt viena otrai visus ar to saistītos zaudējumus.

**5. NEPĀRVARAMAS VARAS APSTĀKĻI**

5.1. Šā Līguma puses ir atbrīvojamas no atbildības par savu saistību neizpildi vai nepienācīgu izpildi, ja tam par iemeslu bija šādi nepārvaramas varas apstākļi: dabas katastrofas, karadarbība, valsts varas institūciju likumi vai lēmumi, kas padara pusēm šā Līguma pienākumu izpildīšanu par neiespējamu.

**6. lĪGUMA DARBĪBAS LAIKS**

6.1. Šis Līgums stājas spēkā, kad to ir parakstījušas puses, un ir spēkā 5 (piecus) gadus.

6.2. Līgums vienpusēji var tikt lauzts tikai tad, ja otra puse par to tiek informēta vismaz divus mēnešus iepriekš.

**7. NOBEIGUMA NOTEIKUMI**

7.1. Līgums ietver pušu pilnīgu vienošanos, puses ir iepazinušās ar tā saturu, piekrīt visiem tā punktiem un apliecina to ar saviem parakstiem.

7.2. Pusēm ir nekavējoši jāinformē vienai otra par savu rekvizītu (nosaukuma, adreses u.tml.) maiņu.

7.3. Līgums ir sagatavots uz 2 (divām) lapām un ir elektroniski parakstīts.

7.4. Visos citos jautājumos, ko neregulē šā Līguma noteikumi, puses vadās no spēkā esošajiem Latvijas Republikas normatīvajiem aktiem.

**8. Pušu REKVIZĪTI:**

|  |  |  |
| --- | --- | --- |
| **LPMA** |  | **PAŠVALDĪBA** |
| Biedrība “Latvijas Piļu un muižu asociācija” |  | Daugavpils valstspilsētas pašvaldība |
| Adrese: Akadēmijas laukums 1-1, Rīga, LV-1050 |  | Adrese: Krišjāņa Valdemāra iela 1, Daugavpils, LV-5401 |
| Reģ. Nr. 40008053237 |  | Reģ. Nr. 90000077325 |
| Banka: AS “SEB banka” |  | Banka: Valsts kase |
| Kods: UNLALV2X |  | Kods: TRELLV2X |
| Konts: LV88UNLA0050002396525 |  | Konts: LV34TREL980200309200B |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 R. Grinbergs A. Elksniņš

Pielikums Nr. 1

Līgumam Nr. \_\_\_\_\_\_\_\_\_\_\_

**Latvijas Piļu un muižu asociācijas aktivitāšu pakete**

|  |  |  |
| --- | --- | --- |
| ***Npk*** | ***Aktivitāte*** | ***Ieguvums*** |
| 1. | **Informatīvā ziņojuma par saistošajām aktualitātēm Latvijas nocietinājumu un muižu īpašniekiem sagatavošana un izsūtīšana biedru un sadarbības partneru pilnvarotajām personām.** | Biedru un sadarbības partneru pilnvaroto personu un iesaistīto pušu informēšana par aktualitātēm kultūras mantojuma un tūrisma jomā Latvijas nocietinājumos un muižās. |
| 2. | **Biedru un sadarbības partneru interešu pārstāvniecība valsts normatīvo aktu un likumu izstrādes procesā, kas skar kultūras mantojuma jomu.**  | Produktīvāks darba process kultūrvēsturiskā mantojuma saglabāšanā, atjaunošanā un pārvaldībā. |
| 3. | **Biedru un sadarbības partneru interešu pārstāvniecība Tautsaimniecības padomes Tūrisma komitejā un starptautiskajā biedrībā “ICOMOS Latvija” (International Council on Monuments and Sites), kuras mērķis ir sekmēt Starptautiskās pieminekļu un ievērojamu vietu padomes mērķu īstenošanu Latvijā.** | Biedru un sadarbības partneru pārstāvēto kultūrvēsturisko objektu aizsardzības un atjaunošanas prakses popularizēšana valstiskā un starptautiskā līmenī. |
| 4. | **Sadarbības veicināšana ar Nacionālo Kultūras mantojuma pārvaldi un informatīvu vai izglītojošu semināru rīkošana kultūras mantojuma jomā – *ne retāk kā reizi gadā*. Veicināta pilnvērtīga arhitektūras, mākslas un arheoloģijas mantojuma saglabāšana, uzturēšana un atjaunošana.** | Biedru un Sadarbības partneru pilnvaroto personu un iesaistīto pušu pārstāvju izglītošana un informēšana kultūras mantojuma aizsardzības jomā.  |
| 5. | **Sadarbības veicināšana ar Dabas aizsardzības pārvaldi un informatīvu vai izglītojošu semināru rīkošana dabas aizsardzības jomā – *ne retāk kā reizi gadā.* Veicināta pilnvērtīga dabas mantojuma saglabāšana un uzturēšana.** | Biedru un Sadarbības partneru pilnvaroto personu un iesaistīto pušu pārstāvju izglītošana un informēšana dabas aizsardzības jomā.  |
| 6. | **Sadarbības veicināšana ar arhitektūras, mākslas un vēstures pētniecības organizācijām. Veicināt kvalitatīvu un profesionālu kultūrvēsturiskā mantojuma saglabāšanu, atjaunošanu un izmantošanu. Veicināt izpratni par kultūras mantojuma nozīmi, sekmēt kultūras mantojuma saglabāšanas speciālistu apmācību.** | Biedru un Sadarbības partneru pilnvaroto personu un iesaistīto pušu pārstāvju izglītošana un informēšana kultūras mantojuma pētniecības jomā. |
| 7. | **Tūrisma attīstības veicināšana, nodrošinot ikgadējās akcijas “Apceļosim Latvijas pilis un muižas” organizēšanu.**  | Biedru un sadarbības partneru pārstāvēto kultūrvēsturisko objektu kā nozīmīga tūrisma galamērķa popularizēšana.  |
| 8. | **Kultūrvēsturisko objektu popularizēšana, nodrošinot ikgadēja pasākuma “Leģendu nakts” organizēšanu.** | Biedru un sadarbības partneru pārstāvēto kultūrvēsturisko objektu kā nozīmīga kultūrvēsturiskā mantojuma popularizēšana.  |
| 9. | **Mājas lapas** [**www.pilis.lv**](http://www.pilis.lv)**, sociālo tīklu “Facebook” un “Instagram” uzturēšana, informācijas izplatīšana, kā arī informatīvā atbalsta nodrošināšana organizētajiem pasākumiem.****Uzdevums – pievērst uzmanību un izvēlēties Latvijas nocietinājumus un muižas kā tūrisma galamērķi.****Darbība: turpināt informācijas papildināšanu un mājas lapas uzlabošanu, kā arī tās uzturēšanu un tehnisko apkalpošanu, nodrošinot mājas lapas lietotāju tiesības PAŠVALDĪBAI saistībā ar aktualitāšu satura papildināšanu par Līguma 1.1. iekļautajiem objektiem.** | [www.pilis.lv](http://www.kurzeme.lv/) – svarīgākais Latvijas nocietinājumu un muižas informācijas sniegšanas līdzeklis internetā. Vienots informācijas avots Latvijas nocietinājumu un muižu piedāvājumu informācijas ieguvei.  |
| 10. | **Pieredzes apmaiņas, apmācību, semināru un kursu nodrošināšana Latvijas nocietinājumu un muižu apsaimniekotājiem. Iepazīstināt Latvijas nocietinājumu un muižu pārstāvjus ar tūrisma attīstību Latvijā un ārpus tās.** | Pieredzes apmaiņas brauciena organizēšana biedriem un sadarbības partneru pilnvarotajām personām uz aktuālajiem tūrisma galamērķiem Latvijā vai arī Baltijas valstīs.  |